# Úradný vestník L 259I/2016

| | ISSN 1977-0790 |
| --- | --- |
| Úradný vestník
  Európskej únie | L 259I |
| | |
| Slovenské vydanie | Právne predpisy | Ročník 5927. septembra 2016 |

ISSN 1977-0790

Úradný vestník

Európskej únie

L 259I

Slovenské vydanie

Právne predpisy

Ročník 5927. septembra 2016

---

| Obsah | | II   Nelegislatívne akty | Strana |
| --- | --- | --- | --- |
| | | NARIADENIA |
| | * | Nariadenie Rady (EÚ) 2016/1710 z 27. septembra 2016, ktorým sa mení nariadenie (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu | 1 |
| | | ROZHODNUTIA |
| | * | Rozhodnutie Rady (SZBP) 2016/1711 z 27. septembra 2016, ktorým sa mení spoločná pozícia 2001/931/SZBP o uplatňovaní špecifických opatrení na boj s terorizmom | 3 |

Obsah

II   Nelegislatívne akty

Strana

NARIADENIA

*

Nariadenie Rady (EÚ) 2016/1710 z 27. septembra 2016, ktorým sa mení nariadenie (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

1

ROZHODNUTIA

*

Rozhodnutie Rady (SZBP) 2016/1711 z 27. septembra 2016, ktorým sa mení spoločná pozícia 2001/931/SZBP o uplatňovaní špecifických opatrení na boj s terorizmom

3

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

II Nelegislatívne akty

NARIADENIA

| 27.9.2016 | SK | Úradný vestník Európskej únie | LI 259/1 |
| --- | --- | --- | --- |

27.9.2016

SK

Úradný vestník Európskej únie

LI 259/1

---

NARIADENIE RADY (EÚ) 2016/1710

z 27. septembra 2016,

ktorým sa mení nariadenie (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 215,

so zreteľom na rozhodnutie Rady (SZBP) 2016/1711, ktorým sa mení spoločná pozícia 2001/931/SZBP (1),

so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,

keďže:

| (1) | Nariadením Rady (ES) č. 2580/2001 (2) nadobúda účinnosť spoločná pozícia 2001/931/SZBP (3). |
| --- | --- |

(1)

Nariadením Rady (ES) č. 2580/2001 (2) nadobúda účinnosť spoločná pozícia 2001/931/SZBP (3).

| (2) | Rada 27. septembra 2016 prijala rozhodnutie (SZBP) 2016/1711, ktorým sa mení spoločná pozícia 2001/931/SZBP. Rozhodnutím (SZBP) 2016/1711 sa pozastavuje uplatňovanie povinnosti zmraziť finančné prostriedky „Fuerzas armadas revolucionarias de Colombia“ — „FARC“ („Revolučných ozbrojených síl Kolumbie“), ako aj zákaz sprístupnenia finančných prostriedkov a hospodárskych zdrojov tomuto subjektu. |
| --- | --- |

(2)

Rada 27. septembra 2016 prijala rozhodnutie (SZBP) 2016/1711, ktorým sa mení spoločná pozícia 2001/931/SZBP. Rozhodnutím (SZBP) 2016/1711 sa pozastavuje uplatňovanie povinnosti zmraziť finančné prostriedky „Fuerzas armadas revolucionarias de Colombia“ — „FARC“ („Revolučných ozbrojených síl Kolumbie“), ako aj zákaz sprístupnenia finančných prostriedkov a hospodárskych zdrojov tomuto subjektu.

| (3) | Najmä na zaistenie jeho jednotného uplatňovania hospodárskymi subjektmi vo všetkých členských štátoch je potrebné regulačné opatrenie na úrovni Únie. |
| --- | --- |

(3)

Najmä na zaistenie jeho jednotného uplatňovania hospodárskymi subjektmi vo všetkých členských štátoch je potrebné regulačné opatrenie na úrovni Únie.

| (4) | Nariadenie (ES) č. 2580/2001 by sa preto malo zodpovedajúcim spôsobom zmeniť. |
| --- | --- |

(4)

Nariadenie (ES) č. 2580/2001 by sa preto malo zodpovedajúcim spôsobom zmeniť.

| (5) | S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite, |
| --- | --- |

(5)

S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

PRIJALA TOTO NARIADENIE:

Článok 1

Nariadenie (ES) č. 2580/2001 sa mení takto:

V článku 2 sa dopĺňa tento odsek:

„4.   Opatrenia uvedené v odsekoch 1 a 2 sa pozastavujú, pokiaľ sa týkajú ‚Fuerzas armadas revolucionarias de Colombia‘ – ‚FARC‘ (‚Revolučných ozbrojených síl Kolumbie‘).“

Článok 2

Toto nariadenie nadobúda účinnosť dňom jeho uverejnenia v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli 27. septembra 2016

Za Radu

predsedníčka

F. MOGHERINI

---

(1)  Rozhodnutie Rady (SZPB) 2016/1711 z 27. septembra 2016, ktorým sa mení spoločná pozícia 2001/931/SZPB o uplatňovaní špecifických opatrení na boj s terorizmom (pozri stranu 3 tohto úradného vestníka).

1

(2)  Nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. ES L 344, 28.12.2001, s. 70).

2

(3)  Spoločná pozícia Rady 2001/931/(SZPB) z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

3

---

ROZHODNUTIA

| 27.9.2016 | SK | Úradný vestník Európskej únie | LI 259/3 |
| --- | --- | --- | --- |

27.9.2016

SK

Úradný vestník Európskej únie

LI 259/3

---

ROZHODNUTIE RADY (SZBP) 2016/1711

z 27. septembra 2016,

ktorým sa mení spoločná pozícia 2001/931/SZBP o uplatňovaní špecifických opatrení na boj s terorizmom

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 29,

so zreteľom na návrh vysokého predstaviteľa Únie pre zahraničné veci a bezpečnostnú politiku,

keďže:

| (1) | Rada prijala 27. decembra 2001 spoločnú pozíciu 2001/931/CFSP (1), ktorou sa uplatňujú určité reštriktívne opatrenia voči osobám, skupinám a subjektom uvedeným v prílohe. |
| --- | --- |

(1)

Rada prijala 27. decembra 2001 spoločnú pozíciu 2001/931/CFSP (1), ktorou sa uplatňujú určité reštriktívne opatrenia voči osobám, skupinám a subjektom uvedeným v prílohe.

| (2) | Vzhľadom na mierovú dohodu v Kolumbii by sa opatrenia voči jednému subjektu mali pozastaviť s výhradou osobitného preskúmania Radou po šiestich mesiacoch. |
| --- | --- |

(2)

Vzhľadom na mierovú dohodu v Kolumbii by sa opatrenia voči jednému subjektu mali pozastaviť s výhradou osobitného preskúmania Radou po šiestich mesiacoch.

| (3) | Spoločná pozícia 2001/931/SZBP by sa preto mala zodpovedajúcim spôsobom zmeniť, |
| --- | --- |

(3)

Spoločná pozícia 2001/931/SZBP by sa preto mala zodpovedajúcim spôsobom zmeniť,

PRIJALA TOTO ROZHODNUTIE:

Článok 1

Spoločná pozícia 2001/931/SZBP sa mení takto:

V článku 5 sa dopĺňa tento odsek:

„Opatrenia uvedené v článkoch 2, 3 a 4 v rozsahu, v akom sa uplatňujú na ‚Fuerzas armadas revolucionarias de Colombia‘ – ‚FARC‘ (‚Revolučné ozbrojené sily Kolumbie‘), sa pozastavujú.“

Článok 2

Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

V Bruseli 27. septembra 2016

Za Radu

predsedníčka

F. MOGHERINI

---

(1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

1

---